open-index/open-wikipedia-markdown huggingface dataset:
Alone

«**Alone**», նորվեգացի DJ և պրոդյուսեր Ալան Ուոքերի երգը։ Վոկալային մասը կատարել է շվեդ երգչուհի Նունի Բաոն։ Երգը թողարկվել է 2016 թվականի դեկտեմբերի 2-ին։

## Երաժշտական տեսահոլովակ
Երգի տեսահոլովակը թողարկվել է 2016 թվականի դեկտեմբերի 2-ին։ 2017 թվականի դեկտեմբերի դրությամբ՝ YouTube-ում տեսանյութը դիտվել է ավելի քան 520 մլն անգամ։

Տեսարանների մեծ մասը նկարահանվել է Նորվեգիայում՝ Ուոքեր հայրենի Բերգեն քաղաքում, ինչպես նաև մի շարք զբոսաշրջային տեսարժան վայրերում, ինչպիսիք են Ուլրիքենը և Տրոլի լեզուն Օդդայում։ Որոշ տեսարաններ նկարահանվել են Եվրոպայի հայտնի վայրերում՝ Լոնդոնում, Փարիզում և Բեռլինում։ Որոշ տեսանյութեր տրամադրել են Ուոքերի երկրպագուներն ամբողջ աշխարհից։

Տեսահոլովակի ռեժիսորներ՝ Rikkard & Tobias Häggbom, որոնք նկարահանել են «Faded» և «Sing Me to Sleep» երգերի տեսահոլովակները։

## Alone (Restrung)
2017 թվականի փետրվարի 10-ին Ուոլքերը թողարկել է «Alone (Restrung)» երգի ակուստիկ տարբերակը, որը տեղի է ունեցել «Faded (Restrung)»-ի թողարկումից մեկ տարի անց։  Ակուստիկ տարբերակի տեսահոլովակը թողարկվել է 2017 թվականի փետրվարի 16-ին։

## Երգացանկ

## Հիթ-շքերթներ և հավաստագրումներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* Պաշտոնական կայք 
*
Գլեդիս Օլեբիլ Մասիրե

**Գլեդիս Մոլեֆի Օլեբիլ Մասիրե** (, ), բոտսվանացի ուսուցիչ, քաղաքական գործիչ։ Եղել է Բոտսվանայի ամենաերկար կառավարող Առաջին տիկինը (1980-1998)։

## Կենսագրություն
Օլեբիլ Մասիրեն ծնվել է 1932 թվականին Մաֆիկենգի Մոդիմոլա գյուղում՝ Ֆենկվան Մոգվերայի և Մաբու Մոգվերայի ընտանիքում։ Մորական կողմից սերում է Տավանա-ա-Թշիդի Մինա Տոլո թագավորական ընտանիքից։ Տիգերկլուֆն ավարտից հետո նա գնացել է մոր հետքերով և դարձել ուսուցիչ, երկար տարիներ դասավանդել Մաֆիկենգում, իսկ ավելի ուշ՝ Կանեում։

1980-ական թվականներին Բոտսվանայում ԱՄՆ դեսպան Հորաս Դաուսոնի կնոջ՝ Լուլա Հորասի աջակցությամբ Օլեբիլ Մասիրեն Բոտսվանայում կազմակերպել է առաջին բարեգործությունը։ Բարեգործությունն անվանվել է «Երեխան երեխային Բոտսվանայի հիմնադրամ», և Օլեբիլ Մասիրեն մինչև 1996 թվականին եղել է հիմնադրամի պատվավոր նախագահ։

1990 թվականին Օլեբիլ Մասիրեն եղել է Մանդելայի ազգային ընդունելության կոմիտեի անդամ, որն օգնել է նախապատրաստվելու Նելսոն Մանդելայի 1990 թվականի հունիսին դեպի Գաբորոնե այցին Ռոբենայլենդից ազատագրվելուց հետո։

Մահացել է 2013 թվականի մայիսի 17-ին Հարավաֆրիկյան Փարքթաուն արվարձանի Միլփարկ հիվանդանոցում։ Թաղված է Կանեում 2013 թվականի մայիսի 25-ին։

## Անձնական կյանք
1958 թվականին ամուսնացել է Բոտսվանայի նախկին նախագահ Կվետ Կետումիլե Մասիրեի հետ և ունեցել են վեց երեխա։

## Ծանոթագրություններ

Կատեգորիա:Բոտսվանայի առաջին տիկնայք
Կատեգորիա:Կին ուսուցիչներ
Կատեգորիա:Քաղաքական գործիչներ
Երեք կաթ (տորթ)

**Տորթ «Երեք կաթ»** ( կամ *Torta De Tres Leches*, կոչվում է նաև Pan Tres Leches)**,** աղանդեր, որի մեջ խառնված են երեք տեսակի կաթեր՝ խտացրած կաթ, եռացրած կաթ և սերուցք։

## Բաղադրություն և պատրաստում
Եթե պատրաստման ժամանակ չեք օգտագործում կարագ, այդ դեպքում տորթը ստացվում է շատ հեշտ։ Այդ իսկ պատճառով տորթի հյուսվածքը չի կարող խիտ լինել, չնայած այն հանգամանքին, որ նրա բաղադրության մեջ են մտնում երեք տեսակի կաթեր։

## Ճանաչվածություն
մինի|ձախից
Ճաշատեսակը տարածված է Կենտրոնական և Հարավային Ամերիկայում, Հյուսիսային Ամերիկայում և Կարիբյան մի շարք շրջաններում։

## Ծագում
Երեք կաթ տորթի ծագման մասին տարբերակները տարբեր են, սակայն հեղուկում թրջված տորթ ստեղծելու յուրօրինակ գաղափարը, ամենայն հավանականությամբ, ունի միջնադարյան եվրոպական ծագում, ինչպես և այլ նմանատիպ տորթեր, օրինակ, բրիտանական թրայֆլը և ռոմով թխվածքը, ինչպես նաև իտալական տիրամիսուն։

Տորթի բաղադրատոմսը XIX դարում հայտնի է եղել Մեքսիկայում, հավանաբար, Եվրոպայի և Հյուսիսային ու Հարավային Ամերիկայի միջև տեղի ունեցած զանգվածային մշակույթի փոխանակման շնորհիվ։

Տորթի բաղադրատոմսերը 1940-ական թվականներին տպագրվել են «Nestlé» ընկերության խտացրած կաթերի տարաների վրա, որը ցույց է տալիս, որ տորթը հայտնի է և մեծ ճանաչում ունի Լատինական Ամերիկայում, քանի որ 1930 թվականին ընկերությունը մասնաճյուղեր հիմնադրեց Արգենտինայում, Չիլիում, Կուբայում և Վենեսուելայում։

2004 թվականին «Haagen-Dazs» ընկերությունը կարճ ժամանակով արտադրեց պաղպաղակ՝ «երեք կաթ» տորթի համով, որը պարունակում է Tres Leches ռոմով պատված կտորներ, թաթախված քաղցր սերուցքային պաղպաղակի մեջ։

## Ծանոթագրություններ

Կատեգորիա:Մեքսիկական խոհանոց
Ուգո Տոկալի

**Ուգո Տոկալի** ( ), արգենտինացի ֆուտբոլիստ, ավելի ուշ՝ մարզիչ։

## Կարիերան
Տոկալին իր կարիերան սկսել է 1970 թվականին "Դեպորտիվո Մորոն" ակումբում։ 1971 թվականին նա միացել է «Նուևա Չիկագո» ակումբին, որտեղ խաղացել է մինչև 1974 թվականը։ 1975 թվականին կայացել է նրա առաջին մուտքը Կիլմես, հետագայում տեղափոխվել է նաև 1977 թվականին։ Այս ակումբում Ուգոն լեգենդար արգենտինացի խաղացող Դիեգո Մարադոնայի խաղընկերն էր։ Տոկալին վերադարձել է "Կիլմես" ակումբը 1978 թվականին և դարձել մասնիկ այն թիմի, որը նույն թվականին հաղթել է մետրոպոլիտանոյի առաջնությունը։ Նա մնացել է ակումբում մինչև 1983 թվականը։ Մինչև կարերայի ավարտը խաղալով կարճ շրջաններ "Ունիոնի" (Santa Fe) և "Ատլանտայի" (Բուենոս-Այրես) կազմերում։

## Ծանոթագրություններ

## Արտաքին հղումներ
* 
* Պրոֆիլը eurosport.co.uk կայքում
 

Կատեգորիա:Ամերիկա Կալիի ֆուտբոլիստներ
Կատեգորիա:Արգենտինացի ֆուտբոլային մարզիչներ
Կատեգորիա:Արգենտինոս Խունիորսի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Կիլմեսի ֆուտբոլիստներ
Կատեգորիա:Արգենտինացի ֆուտբոլիստներ
Կախիչ

մինի
**Կախիչներ,** հարմարանք, որը նախատեսված է հագուստը կախված վիճակում պահելու  համար։

Գոյություն ունի կախիչների տարբեր տեսակներ` պատի մեջ մտնող մինչև արվեստի գործ հանդիսացող կախիչներ։ Կախիչները կարող են լինել պատի, հատակի, փոխադրվող։ Հագուստը կախում են կեռիկից կամ  կախարանից։  Կախարանները օգտագործվում են խանութներում և առևտրի սրահներում հագուստի ցուցադրման համար։ Այդ պատճառով հագուստով կախարանները կախված են առանձին կախիչների վրա։ Պահարանում կախիչի վրա կախված հագուստը չի փոխվում և չի հնանում։ 
մինի
Կամ զգեստապահարան`որոշ հաստատությունների  կարևոր մասն է կազմում։ Օրինակ` թատրոնի մասին Ստանիսլավսկին ասել էր, որ այն սկսում է կախիչներից։

Արտադրվում են կախիչների տարբեր տեսակներ որոնք օգտագործում են տարբեր նպատակներով (միջանցքում, լոգարանի համար), նյութերի (փայտի և մետաղի)։

Այժմ առավել տարածված են պլաստմասե կախիչները, որպես գործնական և ոչ թանկարժեք լուծում։ Խանութների մեծամասնությունը  օգտագործում են կախիչները հագուստի հավաքածուները ցուցադրելու համար։

## Պատմություն
Առաջին կախիչները հայտնվել են 1903 թվականին, Ալբերտ Պարկհաուսի ձեռքին, ով աշխատում էր մետաղալարերի գործարանում։ Նա չկարողացավ գտնել ազատ կեռիկ իր բաճկոնը կախելու համար։ Այդ պատճառով վերցրեց մի կտոր մետաղալար և դրանից պատրաստեց հարմարանք, որի վրա կախեց իր բաճկոնը։

## Մշակույթում
ԱՄՆ-ում կախիչը անօրինական  վիժումների խորհրդանիշն է, քանի որ անցանկալի հղիության պատճառով կանայք հաճախ օգտագործում են կախիչներ հղիության դադարեցման համար։

## Հետաքրքիր է
19-րդ դարում Խարկովում  հագուստի արտադրող Թրեմփլ անունով գերմանացու մասին մի լեգենդ կա։ Լեգենդի համաձայն, նրա յուրաքանչյուր արտադրանքը կախված էր կախիչի վրա, որի վրա «Թրեմպել» ընկերության ապրանքանիշն էր։ Այդի իսկ պատճառով ամբողջ Հարավային Ռուսաստանում և Ուկրաինայում կոստյումների համար նախատեսված կախիչները սկսեցին անվանել տրեմպել։

## Գրականություն
* Daniel Rozensztroch: Cintres Hangers, Verlag le Passage 06/2002 — ISBN 2-84742-007-X
* Вешалка // Краткая энциклопедия домашнего хозяйства. — М.: Государственное Научное издательство «Большая Советская энциклопедия», 1959.

## Ծանոթագրություններ

Կատեգորիա:Ամերիկյան հայտնագործություններ
Կատեգորիա:Հագուստ
Ֆրանսուա Ժերար

**Բարոն Ֆրանսուա Պասկալ Սիմոն Ժերար** (, ), ամպիր ոճի ֆրանսիացի նկարիչ, նապոլենական պալատի առաջատար դիմանկարիչ, նորաձև սալոնի սեփականատեր։

## Կենսագրություն
Ֆրանսուա Ժերարը ծնվել է 1770 թվականին Հռոմում, Ջ. Ս. Ժերարի և Քլերիա Մատիեի ընտանիքում։ Քանդակագործություն է ուսանել  Օգյուստեն Պաժուի մետ, սակայն ավելի շատ տիրապետել է նկարչությանը, քան քանդակագործությանը և դարձել է  Ժակ Լուի Դավիդի օգնականը։ 1793 թվականին, Դավիթի առաջարկությամբ նշանակվել է հեղափոխական տրիբունալի անդամ։ Հետագայում հեշտությամբ փոխել է քաղաքական հովանավորներին, որոնք հիացած էին նրա մարդամոտությամբ և քաղաքավարությամբ։

Ժերարի առաջին նկարները, որոնք արժանացան կլասիցիզմը գնահատողների ուշադրությանը, մանրանկարիչ Ժան-Բատիստ Իզաբեի դիմանկարն (1795) էր, «Բելիսարիոսը» (1795) և «Ամուրի և Փսիխեայի առաջին համբույրը» (1798)։ Առաջին կայսրության օրոք Ժերարը ստացել է բարոնի կոչում և լավ հեղինակություն է  ունեցել, որը, սակայն, զգալիորեն մարել է կյանքի ընթացքում։ Սկսելով Ժոզեֆին դը Բոհարնեի լուվրյան դիմանկարից (1799), Ժերարը ստեղծել է առաջին կայսրության և Բուրբունների իշխանության վերականգնման գործիչների նկարների մեծ պատկերասրահ։ Փառավորել է Նապոլեոնի ռազմական սխրանքները, ստեղծել մարտական ժանրի լայնածավալ նկարներ։ Կառլ X-ի գահակալության օրոք ակադեմիական պաճուճազարդ  կոմպոզիցիաներով պատկերազարդել է Պանթեոնի առաստաղը։

Որպես կլասիցիզմի վարպետ՝ գնացել է իր ուսուցիչ Դավիթի հետքերով։ Նրա կտավները ստեղծվել են մանրակրկիտ կերպով, մշակված, ձևավորված քանդակագործի ճշգրտությամբ, նվազագույն զգացմունքներով։ Նրա դիմանկարներն ավելի պերճաշուք են, քան Դավթի դիմանկարները, շատերը ներկայացնում են 19-րդ դարի սկզբի սալոնային սրահի իդեալը։

## Պատկերասրահ

Jean-Baptiste Isabey with his daughter (François Gérard 1795).jpg|Ժան Բատիստ Իզաբեի դստեր հետ դիմանկարը
François Pascal Simon Gérard 003.jpg|Տիկին Ռեկամեի դիմանկարը
Portrait of Josephine de Beauharnais-Gerard.jpg|Ժոզեֆին դը Բոհարնեի դիմանկարը
Image-François Pascal Simon Gérard 006.jpg|Ամուրի և Փսիխեան


## Գրականություն
* Жерар, Франсуа-Паскаль-Симон // Энциклопедический словарь Брокгауза и Ефрона : в 86 т. (82 т. и 4 доп.). - СПб., 1890-1907.

## Ծանոթագրություններ

Կատեգորիա:19-րդ դարի ֆրանսիացի նկարիչներ
Կատեգորիա:Մոնպառնասի գերեզմանատանը թաղվածներ
Կատեգորիա:Փարիզի գեղարվեստի ազգային բարձրագույն դպրոցի շրջանավարտներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի մանկավարժներ
Կատեգորիա:Ֆրանսիացի նկարիչներ
Ամանորյա նվեր (երաժշտական ալբոմ)

250px|մինի|Բոնի Ջեյմս
**Սուրբ Ծննդյան նվեր** (), երկրորդ Սուրբ ծննդյան երաժշտական ալբոմը և  ամերիկացի սաքսոֆոնահար Բոնի Ջեյմսի տասնմեկերորդ ստուդիական ալբոմը  թողարկվել է 2007 թվականին։

«Billboard» ամերիկյան երաժշտական ամսագրի հիթ շքերթների ցանկում սկավառակն զբաղեցրել է ութերորդ տեղը։

## Ալբոմի պատմություն
«The First Noel» («Առաջին Սուրբ Ծնունդը») ստեղծագործության շեփորահարն էր Ռիկ Բրաունը, որը 90-ականների վերջերին համագործակցել է Բոնի Ջեյմսի հետ և համատեղ ստեղծել «Shake It Up» երաժշտական ալբոմը։

«Գետը» ՝() երգը դանդաղ, նուրբ բալլադ է, որի մեջ չկա թմբուկի, բաս կիթառի, կիթառի հնչյուններ, բայց լսվում է սոպրանո-սաքսոֆոնի և Թիմ Քերմոնի դաշնամուրային երաժշտությունը։ Երգը հիշեցնում է հայտնի «Jingle Bells» երգը։

Էնջի Սթոունը կատարել է  «Merry Christmas» երգը, իսկ Չանտե Մուրը՝ «Skating» երգը։ «Silent Night» («Լուռ գիշեր») երգը կատարել է Էնթոնի Համիլթոնը։

## Ստեղծագործություների ցանկ

## Ձայնագրման մասնակիցներ
* Ալեքս Էլ — բաս կիթառ
* Էնջի Սթոուն — վոկալ
* Էնթոնի Համիլթոն — վոկալ
* Չանտե Մուր — վոկալ
* Չարլզ Վեսլի— երգի հեղինակ, կոմպոզիտոր
* Դարել Սմիթ — ստեղնաշարային գործիքներ
* Դեյվ Ուեքլ — հարվածային գործիքներ
* Դին Փարքս — ակուստիկ կիթառ
* Էրիկ Դենիելս — ստեղնաշարային գործիքներ, Էլեկտրոնային դաշնամուր
* Լենի Կաստրո — հարվածային գործիքներ
* Լու Բաքսթեր — կոմպոզիտոր
* Փոլ Ջեքսոն — ակուստիկ կիթառ
* Փիլ Դևիս — ստեղնաշարային գործիքներ, Էլեկտրոնային դաշնամուր
* Ռիկ Բրաուն — շեփոր
* Թեդդի Քեմբել — հարվածային գործիքներ
* Թիմ Քարմոն — երգեհոն, դաշնամուր, ստեղնաշարային գործիքներ, կլավինետ
* Թոնի Մեյդեն — կիթառ, էլեկտրոկիթառ

## Ալբոմն աղյուսակում
200px|մինի|Լուռ գիշեր / Silent Night
200px|մինի|Auld Lang Syne

## Տես նաև
* Официальный сайт Бони Джемса
* Канал пользователя на Youtube 

## Ծանոթագրություններ

Կատեգորիա:2007 ալբոմներ
Կատեգորիա:Ամերիկյան ալբոմներ
Կատեգորիա:Անգլալեզու ալբոմներ
Տղամարդը խոհանոցում

**Տղամարդը խոհանոցում**(Հանգըլ밥상 차리는 남자,ԿնՌ Bapsang Charineun Namja, )ՙ 2017 թվականին հրապարակված Հարավկորեական հեռուստասերիալ է Չհվե Սու Յոնգի, Օն Ջու-վանի, Սի Հյո-րիմի և Պարկ Ջին-վուի մասնակցությամբ։ Սերաները հրապարակվում են ամեն կիրակի MBC ալիքով ժամը 8:45 p.m. միինչև 10:00 p.m.։ Նոյեմբերի 12-ից այն հրապարակվում է ամեն կիրակի ժամը 8:45 p.m. մինչև 11:00 p.m։

## Սինոփսիս
Լի Րու-րին (Չհվե Սու Յոնգ) փորձում էր աշխատանք գտնել խոշոր ընկերությունում, սակայն նրան դա չէր հաջողվում։ Նա այդքան էլ լավ հարաբերություների մեջ չէր իր խիստ հայրիկի հետ։ Լի Րու-րին որոշում է հեռանալ և գնալ Գուամ։ Այստեղ նա հանդիպում է Ջունգ Տա-յունգին (Օն Ջու-վան), ով հայտնի էր YOLO մականունով։ Նա շրջագայել էր ամբողջ աշխարհով և իր համար կարևոր էր միայն իր երջանկությունը, սակայն նա ուներ իր զգացմունքային վերքերը։ Ջունգ Տա-յունգին հանդիպելուց հետո Լի Րու-րի կյանքը փոխվում է։

## Դերերում
### Գլխավոր դերերում
* Չհվե Սու Յոնգ ինչպես Լի Րու-րի։
* Օն Ջու-վան ինչպես Ջունգ Տա-յունգ։
* Սի Հյո-րիմ ինչպես Հա Ըուն-ջու
* Պարկ Ջին-վու ինչպես Լի Սո-վոն
#### Րու-րիի ընտանքի անդամները
* Կիմ Կապ-սու ինչպես Լի Շին-մու, Րուրի-ի հայրը
* Կիմ Մի-սուկ ինչպես Հոնգ Յունգ-հե, Րու-րիի մայրը
* Կիմ Սու-մի ինչպես Յունգ Չուն-օկ, Ջին Վուի սկեսուրը։

#### Տա-յունգի ընտանիքի անդամները
* Լի Ալ-հվա ինչպես Ջունգ Հոա-յունգ
* Շիմ Հյունգ-տակ ինչպես Գո Ջունգ-դո
* Սոնգ Կանգ ինչպես Կիմ Վու-ջու
* Կիմ Ջի-յունգ ինչպես Գո Են-բյոլ
### Այլք
* Հան Գա-րիմ − Լի Մյունգ-րանգ
* Լի Սե-յունգ − Չհվե Սոն-յունգ
*Լի Կյու-յունգ − Ջունգ Սու-մի 
*Անհայտ − Նոհ Ջի-շիմ
* Անհայտ − Կիմ Ջին-հո
* Անհայտ − Կիմ Շիլ-ջանգ
* Անհայտ − Պարկ Մին-հո
* Անհայտ − Նուրսե Չհվե
* Անհայտ − Կիմ Սունգ-տան
* Անհայտ − ուսուցիչ Օհ
* Լի Ջունգ Հյուկ
* Գյում Բո
* Գու Հյե-րոնգ
* Լի Ջա-ին
* Ջունգ Բյունգ-հո
* Լի Յուն-սունգ
* Բոնգ Ին-սին
* Կանգ Մին-ջունգ
* Կվոն Ջունգ-հյուն
* Յու Չանգ-ջո
* Լի Չանգ

### Հատուկ դերեր
* Յեմ Դոնգ-հոն
* Կիմ Վոն-հո
* Լի Սի-ին ինչպես Բոնգ Մյունգ-տի
* Կիմ Շր-վոն

## Վարկանիշ
}
|
|12.9%  
|11.9%  
|-
!34
| 
|
| 
| 
|-
!35
|rowspan=2|2018 թվականի հունվարի 14
|
|
|
|
|-
!36
|
|
|
|
|-
!37
|rowspan=2|2018 թվականի հունվարի 21
|
|
|
|
|-
!38
|
|
|
|
|-
!39
|rowspan=2|2018 թվականի հունվարի 28
|
|
|
|
|-
!40
|
|
|
|
|-
!41
|rowspan=2|2018 թվականի փետրվարի 4
|
|
|
|
|-
!42
|
|
|
|
|-
!43
|rowspan=2|2018 թվականի փետրվարի 11
|
|
|
|
|-
!44
|
|
|
|
|-
!45
|rowspan=2|2018 թվականի փետրվարի 18
|
|
|
|
|-
!46
|
|
|
|
|-
!47
|rowspan=2|2018 թվականի փետրվարի 25
|
|
|
|
|-
!48
|
|
|
|
|-
!49
|rowspan=2|2018 թվականի մարտի 4
|
|
|
|
|-
!50
|
|
|
|
|-
!colspan="2"| Average
!
!
!
!
|}

## Ծանոթագրություններ

## Արտաքին հղումներ
* 

Կատեգորիա:Կորեերեն հեռուստասերիալներ
Հանա Բրադի

**Հանա Բրադի** (, ), Հոլոքոստի ժամանակ սպանված հրեական ծագումով չեխ աղջիկ։ 2002 թվականին նրա մասին գրվել է «Հանայի ճամպրուկը» կենսագրական գիրքը։

## Կենսագրություն
Հանա Բրեդին ծնվել է 1931 թվականի ապրիլի 16-ին Չեխիայի Նովե Մեստո նա Մորավ քաղաքում, մանրածախ վաճառողներ Կարելայի (1898-1942) և Մարկետ Բրադիի (1907-1942) ընտանիքում։ Հանան ուներ ավագ եղբայր՝ Ջորջը (ծնվ․ 1928 թվականի փետրվարի 9-ին)։ 1941 թվականի մարտին Բրեդիի մայրը ձերբակալվեց և որոշ ժամանակ անց Յիհլավայում բանտարկվեց, որից հետո նրան տեղափոխել են Ռավենսբրուկի համակենտրոնացման ճամբարին։ Նույն տարվա սեպտեմբերի գեստապոն ձերբակալեց և իր հորը։ Դրանից հետո աղջիկը չի տեսել իր ծնողներին։ Երեխաները ապաստան էին ստացել իրենց հորեղբայր Լադվիկի կողմից, ով իր արիության ծագման շնորհիվ աքսորի չի ենթարկվում։ 1942 թվականի մայիսի 14-ին Հանան և Ջորջը ծանուցագիր են ստանում Տրշեբիչի տեղահանության կենտրոնից։ Չորս օր սպասելուց հետո եղբայրն ու քույրը տեղափոխվեցին Տերեզենստադի համակենտրոնացման ճամբար, որտեղ նրանք անցկացրին երկու տարի։ Այնտեղ նրանք տեղադրվեցին L417 մանկական բարաքում, որտեղ Հանան հանդիպեց «Vedem» ամսագրի 16-ամյա թերթի խմբագիր Պետր Գինցի հետ։ Հետագայում Ջորջը և Հանան տեղափոխվեցին Օսվենցիմի տարբեր էշելոններով, որտեղ գերմանացի սպաներից մեկը նրանց այստեղ գալուց հետո մի քանի ժամ անց (ըստ Ջորջի, դա Ժոզեֆ Մենգելեն էր) Հանային գազի խցիկ տեղափոխեց։ 

## Ծանոթագրություններ

## Գրականություն
* 

## Արտաքին հղումներ
* Բրադի ընտանիքի պաշտոնական կայք (անգլերեն)
* Հոդված ''Radio Praha''-ում (անգլերեն)

Կատեգորիա:Անձինք այբբենական կարգով
Կատեգորիա:Ապրիլի 16 ծնունդներ
Կատեգորիա:1931 ծնունդներ
Կատեգորիա:Հոկտեմբերի 23 մահեր
Կատեգորիա:1944 մահեր
Կատեգորիա:Հոլոքոստի զոհեր
Գյունտեր Բենիշ

**Գյունտեր Բենիշը** (, ), գերմանացի ճարտարապետ և ճարտարապետության պրոֆեսոր, նաև եղել է Երկրորդ համաշխարհային պատերազմի մասնակից։ Համաշխարհաին ճանաչում է ստացել շնորհիվ Մյունխենում Օլիմպիական այգու կառուցման (1967—1972)։ Մահացել է 2010 թվականի հուլիսի 12–ին։

## Կենսագրություն
Գյունտեր Բենիշի մանկությունը անցել է Դրեզդենում։ 1934 թվականին նրա ընտանիքը տեղափոխվեց Խեմնից քաղաք։

Դեռ 18 տարեկանը չլրացած Գյունտերին 1939 թվականին կանչում են ծառայության Վերմախտում։ Երկրորդ համաշխարհային պատերազմի ժամանակ Բենիշը կառավարում էր U-2337 սուզանավը։ Պատերազմի ավարտվելուն պես, բրիտանացիները նրան գերի են վերցնում։

1947 թվականին վերադառնում է Անգլիայից և ընդունվում է Շտուտգարտի համալսարան, որտեղ 1947-1951 թվականներին ուսումնասիրում էր ճարտարապետություն։ Ուսումը ավարտելուց հետո 1951—1952 թվականներին աշխատում էր Շտուտգարտի Ռալֆ Գուտբրոտի ճարտարապետական բյուրոյում։

1952 թվականին Շտուտգարտում Բենիշը Բռունո Լամարտոմի հետ միասին հիմնում է սեփական ճարտարապետական բյուրո։ 1966 հիմնվում է *Behnisch & Partner* ճարտարապետական խմբակը։ 1989 թվականին Գյունտեր Բենիշի որդին Շտուտգարտում բացում է բյուրոի ֆիլիալը։ 1991 թվականին այն հայտնի է դառնում որպես ինքնուրույն բյուրո (*Behnisch Architekten*)։ 1967—1987 թվականներին Բենիշը դասավանդել է Դարմշտադի տեխնիկական համալսարանում և միառժամանակ գլխավորում էր տեղի տիպօրինակ համալսարանը։

1982 թվականին Բենիշը դառնում է Բեռլինի գեղարվեստի ակադեմիայի անդամ, իսկ 1984 թվականին Շտուտգարտի համալսարանում ստանում է պատվարժան դոկտորի կոչում։ 1996–2000 թվականները եղել է Սակսոնական ակադեմիայի անդամ և ունեցել է ճարտարապոտության դասարան։

Գյունտեր Բենիշը մահացել է երկարատև հիվանդությունից հետո, 88 տարեկան հասակում Շտուտգարտում։

## Ստեղծագործություն
Գյունտեր Բենիշը համարվում է Գերմանիայի մոդեռնիստական ճարտարապետության առավել հայտնի դեմք և «առնց իշխող սիմվոլիկաի դեմոկրատական շինարարության կողմնակից»։ Նա սատացել է «դեմոկրատական ճարտարապետ» մականունը։ Բենիշի կողմից ստեղծված կառույցները իրենց մեջ կրում են «ազատություն» և դրանք սահմանեցին Գերմանիայի Ֆեդերատիվ Հանրապետության կերպարը։ Կարևոր էր հատկապես Մյունխենի Օլիմպիական այգու դերը, որտեղ 1972 անցկացվել էին ամառային օլիմպիական խաղերը։ Նաև նշանավոր էր Բոննեյի լիակազմ նիստերի Բունդեսթագի շենքը

մինի|Բոննեյի լիակազմ նիստերի Բունդեսթագի շենքը, կառուցված 1992 թվականին

մինի|1972 թվականին կառուցված Օլիմպիական մարզադաշտը Մյունխենում

## Ծանոթագրություններ

## Արտաքին հղումներ
* կայք Behnisch Architekten

Կատեգորիա:Գերմանացի ճարտարապետներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Մոդեռնիստ ճարտարապետներ
Կատեգորիա:Բեռլինի գեղարվեստի ակադեմիայի անդամներ
Ջոդի Ուիտաքեր

**Ջոդի Ուիտաքեր** ( հունիսի 17, 1982 թ. Սքելմանտրոպ Հադերսֆիլդ, ,Կերկլիս շրջան, Արևմտյան Յորքշիր  կոմսություն , Անգլիա, Միացյալ Թագավորություն), Բրիտանացի Թատրոնի և Կինոյի դերասանուհի։

## Կարիերա
Ուիտաքերը ճանաչվածություն է ձեռք բերել 2006 թվականին, երբ կատարել է իր դեբյուտային դերը Վեներա ֆիլմում, որը նրան բերեց բրիտանական կինոյի անկախ դերասանուհի մրցանակի նոմինացիայի։ Դրանից հետո նա տարբեր ֆիլմերում և հեռուստաշոուներում կատարել է երկրորդական դերեր, ինչպես նաև խաղացել է Լոնդոնի թատերական բեմում։ 2013 թվականից սկսած նա «Սպանություն լողափում» հեռուստասերիալում կատարում է գլխավոր երերից մեկը։ Միաժամանակ Ուիտաքերը «The Assets» հեռուստասերիալում հանդես է գալիս գլխավոր դերով։ 2017 թվականի հուլիսի 16-ին հայտարարվել է, որ Ջոդին ստացել է հանրահայտ «Բժիշկ Ով» բրիտանական հեռուստասերիալում Տասներեքերորդ Բժշկի դերը։

## Անձնական կյանքը
2008 թվականի նոյեմբերին Ուիտաքերը ամուսնացել է դերասան Քրիստիան Կոնտրերասի հետ։ 2015 թվականի ապրիլին նրանք աղջիկ են ունեցել։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:21-րդ դարի անգլիացի դերասանուհիներ
Կատեգորիա:Անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Անգլիացի ֆեմինիստներ
Կատեգորիա:Բրիտանացի դերասանուհիներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Բրիտանացի սցենարիստներ
Հարավային Ավստրալիա նահանգի թանգարան

**Հարավային Ավստրալիա նահանգի թանգարան** (), բնական պատմության թանգարան և հետազոտական ինստիտուտ Հարավային Ավստրալիա նահանգի Ադելաիդա քաղաքում։ Հիմնադրվել է 1856 թվականին։ Այն Ադելաիդայի զբոսայգու մշակութային տեղամասում զբաղեցնում է Հյուսիսային տեռասի շենքերի համալիրը։

## Պատմություն
Հարավային Ավստրալիայի ինստիտուտը, որը ներառում է հանրային գրադարան և թանգարան, ստեղծվել է 1847 թվականին Ուիլյամ թագավորի փողոցում գտնվող գրադարանի և մեխանիկայի ինստիտուտի վարձակալված շենքերում, մինչ Հյուսիսային տեռասի և Կինտոր պողոտայի անկյունում կառուցվում էր ինստիտուտի շենքը։ Ֆրեդերիկ Ջորջ Ուաթերհաուզը 1859 թվականի հունիսին եղել է Հարավային Ավստրալիայի թանգարան-ինստիտուտի կուրատորը։

Երբ ինստիտուտի շենքի կառուցումն ավարտվեց, Խորհուրդը նրան նշանակեց առաջին կուրատոր։ Նա այդ պաշտոնը զբաղեցրեց մինչև 1882 թվականի փետրվար։ Նրան հաջորդեց Վիլհելմ Հաաքը, ում առաջարկով 1883 թվականի հունվարին Հարավային Ավստրալիայի ինստիտուտ-թանգարանն անվանափոխվեց Հարավային Ավստրալիայի թանգարան, իսկ կուրատորի պաշտոնը փոխարինվեց տնօրենի պաշտոնում։ Վիլհելմը նշանակվեց Հարավային Ավստրալիայի ինստիտուտ-թանգարանի տասնմեկ ղեկավարներից մեկը։

1939 թվականին Հաակի առաջարկն իրականացվեց. համաձայն ընդունված օրենսդրության՝ Հարավային Ավստրալիայի թանգարանը ինքնավարություն ստացավ արվեստի պատկերասրահից և գրադարանից, իսկ Հարավային Ավստրալիայի ինստիտուտ-թանգարանը պաշտոնապես վերանվանվեց Հարավային Ավստրալիայի թանգարան։

1990-ական թվականների վերջին, Լիբերալ կառավարության արվեստի նախարար Դիանա Լայդլուի կողմից Հարավային Ավստրալիայի թանգարանը ֆինանսավորում ստացավ իր շենքի առաջին հարկում Ավստրալիայի բնիկների մշակույթների պատկերասրահի կառուցման համար։ Հաջորդ տասնամյակում վարչապետ և արվեստի նախարար Մայք Ռանը ֆինանսավորեց Խաղաղօվկիանոսյան մշակույթների պատկերասրահի վերակառուցումը և Հարավային Ավստրալիայի կենսաբազմազանության պատկերասրահի զարգացումը։ 2011 թվականին պարոն Ռանը Ադելաիդայի քաղաքապետ և կրթության նախարար Ջեյն Լոմաքս-Սմիթին նշանակեց թանգարանի խորհրդի նախագահ։

Մշտական պատկերասրահները ներառում են`
* Ավստրալիական տեղական մշակույթների պատկերասրահ
* Հարավային Ավստրալիայի կենսաբազմազանության պատկերասրահ
* Համաշխարհային կաթնասունների պատկերասրահ
* Մաուսոն պատկերասրահ
* Մեգաֆաունա պատկերասրահ
* Հանքանյութեր և մետեորիտների պատկերասրահ
* Բրածոների պատկերասրահ
* Օպալ բրածոների պատկերասրահ
* Խաղաղօվկիանոսյան մշակույթների պատկերասրահ
* Հին եգիպտական սենյակ

## Պատկերասրահ

Coober Pedy opal at the SAM 1.JPG|Թանկարժեք օպալը փոխարինում է երկփեղկանիների կալցիտի կեղևներըԿուբեր Պեդի քաղաքից
Opalised Ichthyosaur backbone.jpg|Թանկարժեք օպալը փոխարինում է իխթիոզավրերի ողնաշարը
Addyman 1.JPG|Օպալացված էդիման պլեզիոզարի բրածո Էնդամուկայից
Addyman 2.JPG|Օպալացված էդիման պլեզիոզարի բրածո Էնդամուկայից
Addyman 3.JPG|Օպալացված էդիման պլեզիոզարի բրածո Էնդամուկայից


## Ծանոթագրություններ

## Արտաքին հղումներ
* Թանգարանի պաշտոնական կայք

Կատեգորիա:1856 հիմնադրումներ Ավստրալիայում
Կատեգորիա:1856 հիմնադրված թանգարաններ
Կատեգորիա:Ադելաիդա
Կատեգորիա:Ազգագրական թանգարաններ
Կատեգորիա:Ավստրալիայի թանգարաններ
Կատեգորիա:Բնագիտական թանգարաններ
Կատեգորիա:1847 հիմնադրումներ Ավստրալիայում
Կատեգորիա:Հնէաբանական թանգարաններ
Քեմալ Թահիր

**Քեմալ Թահիր** (; ), թուրք գրող, հրատարակիչ և հրապարակախոս։

## Կենսագրություն
Ծնվել է 1910 թվականի մարտի 13-ին Ստամբուլում՝ արհեստավորի ընտանիքում։ Սովորել է Գալաթասարայի վարժարանում։ Համագործակցել է տարբեր հրատարակչությունների հետ, աշխատել է որպես առևտրական գործակալ՝ Ստամբուլի իրավաբանական ընկերություններից մեկում։ 1937 թվականին ամուսնացել է Ֆաթիմա Էրֆանի հետ։

1938 թվականին Քեմալ Թահիրը և Նազըմ Հիքմեթը մեղադրվել են զինծառայողների շրջանում խռովություններ տարածելու մեջ։ Քեմալը մեղավոր է ճանաչվել և դատապարտվել 15 տարվա ազատազրկման։ Պատիժը կրել է Չանքըրըի, Մալաթիայի, Չորումի, Նևշեհիրի և Քըրշեհիրի բանտերում։ Ազատ է արձակվել 1950 թվականին՝ ընկնելով համաներման տակ։ Ազատ արձակվելուց հետո վերադարձել է Ստամբուլ և սկսել աշխատել «Izmir Commerce» թերթում՝ որպես թղթակից։ 1951 թվականին Ազիզ Նեսինի հետ հիմնել է «Դյուշյուն» հրատարակչությունը։ 1955 թվականի սեպտեմբերի 6-7-ը Ստամբուլում տեղի ունեցած ջարդերից հետո նրան նորից ձերբակալել են և դատապարտել 6 ամսվա ազատազրկման։ Պատիժը կրել է Հարբիյեի բանտում։ 1968 թվականին այցելել է ԽՍՀՄ։

## Ստեղծագործություններ
Նրա ստեղծագործությունները հարուստ են վատատեսությամբ և քաղաքական սրություններով։ Թահիրը նախատեսել է գրել էպոպեա, որը բաղկացած էր լինելու 21 հատորներից և նվիրված էր լինելու Թուրքիայի 19-20-րդ դարերի պատմությանը։ Իր վեպերում Քեմալ Թահիրը պատմել է երկու համաշխարհային պատմությունների միջև ընկած ժամանակահատվածում Անատոլիայի կյանքը, նկարագրել է 1908- 1940 թվականներին Թուրքիայի հասարակական-քաղաքական պատկերը։ «Թուրքական սոցիալիզմի» ակտիվ հետևորդներից մեկն է։ Որոշ վեպերի հիմքում ընկած են թյուրքական պատմական դասթանները։

## Երկեր
* «Վերջին հատում» (1941),
* «Խուլ հովիտ» (1955),
* «Պատանդված քաղաքի մարդիկ» (1956),
* «Գորշակապույտ ծուխ» (1957),
* «Յոթ չինարների արոտատեղ» (1958),
* «Փայտե սապատ» (1959),
* «Պատանդված քաղաքի բանտարկյալը» (1961),
* «Հոգնած մարտիկը» (1965),
* «Մայր հայրենիք» (1967),
* «Խոշոր հարստություն» (1970),
* «Խորը կիրճ» (1971).

## Ծանոթագրություններ

## Գրականություն
* *Бабаев А.* Очерки современной турецкой литературы, М., 1959;
* *Бабаев А.* Литература, в сб.: Современная Турция, М., 1965;
* *Musaffer Utkan* Bugünkü Türk yazarlari, Ankara, 1960;
* *Dosdoğru M. H.* Bati aldatmaciliği ve putlara karși Kemal Tahir. İst., 1974.

Կատեգորիա:20-րդ դարի լրագրողներ
Կատեգորիա:20-րդ դարի սցենարիստներ
Կատեգորիա:20-րդ դարի վիպասաններ
Կատեգորիա:Անձինք:Ստամբուլ
Կատեգորիա:Գալաթասարայի վարժարանի շրջանավարտներ
Կատեգորիա:Թուրք գրողներ
Կատեգորիա:Թուրք լրագրողներ
Կատեգորիա:Թուրք կալանավորներ և ձերբակալվածներ
Կատեգորիա:Թուրք հրատարակիչներ
Կատեգորիա:Թուրք մարքսիստներ
Կատեգորիա:Թուրք վիպասաններ
Կատեգորիա:Թուրքիայի կալանավորներ և ձերբակալվածներ
Կատեգորիա:Հրապարակախոսներ
Կատեգորիա:Ստամբուլում ծնված գրողներ
Motif

thumb|right|250px|Motif տիպի գրադարանից օգտվելու ծրագիր
**Motif** —  ինտերֆեյսի տարրերի գրադարան և գրաֆիկական ինտերֆեյսի մշակման բնութագրիչների հավաքածու  X Window System-ի համար։  Motif գրադարանն ի հայտ եկավ 1980-ականների վերջին և հիմա այն համարվում է հնացված.

Hewlett-Packard-ը մշակել է ինտերֆեյսի տարրերի արտաքին տեսքը` հստակ կտրված եզրեր, ուղիղ անկյուններ, 3-ծավալային էֆեկտներ։
Motif գրադարանը իր ժամանակի համար  դե ֆակտո ճանաչվեց  որպես X Window համակարգում  արդյունաբերական կիրառությունների զարգացման ստանդարտ։
Այն համարվում է IRIX օպերացիոն համակարգի ինտերֆեյսի տարրերի հիմնական գրադարան, ինչպես նաև այն օպերացիոն համակարգերի համար, որոնցում կիրառվում է  CDE աշխատանքային սեղան,  ( Solaris, AIX  և այլ տարբերակներ)։  Կիրառվում է նաև կոմերցիոն ծրագրերում, օրինակ, UNIX-ի Netscape Navigator հին տարբերակներում։ Սակայն  Linux-ի համար Motif-ը չդարձավ  կիրառելի, ինչպես շատ օպերացիոն համակարգեր, այնպես էլ   Linux-ը կիրառում է թեկուզև վճարովի, բայց  սեփական  ծրագրային ապահովումը, մինչդեռ The Open Group կազմակերպությունը թողարկել էր անվճար Open Motif, ավելի ժամանակակից, ավելի հարմար գրադարան՝ ինտերֆեյսի տարրերի համար (GTK+ և Qt), որոնք հասցրին ճանաչում և կիրառություն ստանալ։

2012 թ. հոկտեմբերից Motif գրադարանը թողարկվում է  GNU Lesser General Public License v2.1. արտոնագրով։

## Տես նաև
* Open Motif
* LessTif
* CDE

## Ծանոթագրություններ

## Արտաքին հղումներ
* Motif на сайте The Open Group
* Сайт Open Motif 
* The Motif FAQ  (Kenton Lee)
* Motif: Volumes 6A and 6B (O’Reilly and Associates, бесплатный PDF)
* Motif. Руководство программиста 
* Motif Reference Manual (O'Reilly Volume 6B) 
* Volume 6A: Motif Programming Manual 
* Volume 6A: Motif Programming Manual, Volume 6B: Motif Reference Manual, 2nd Edition - Open Books Project
*  - в интернет-архиве.
Ապերկոտ

մինի|Ապերկոտը Բռնցքամարտում
**Ապերկոտ** (), դասական հարված ավանդական բռնցքամարտում։ Շատ հզոր և արդյունավետ հարված, որը հասցվում է արմունկում ծալված ձեռքով ներքին հետագիծիծ, ներքևից վերև, ընդ որում բռունցքը պտտվում է ներս։ Օգտագործվում է մերձամարտում։ Ապերկոտ անվանումը գալիս է անգլերեն բառակապակցությունից, որը թարգմանվում է որպես «կոտրել ներքևից վերև»։

Ապերկոտը սովորաբար ձգտում են հասցնել հակառակորդի կզակին (բայց երբեմն դիպչում են քթին կամ հոնքին), բայց երբեմն նաև իրանին (հատկապես արևային հանգույցին) երբ այն մոտ է հորիզոնական վիճակին։ Ապերկոտը քրոսի հետ մեկ տեղ համարվում է երկու առավել հզոր հարվածները։

Ապերկոտը կորցնում է էներգիայի զգալի մասը հակառակորդների միջև հեռավորության ավելացման դեպքում, քանի որ ձեռքը քիչ է թեքված արմունկում և չի կարող արդյունավետ կերպով փոխանցել հարձակվողի մարմնի աճող շարժման ուժը։


Պատկեր:uppercut2.jpg| Ապերկոտը մեծ հեռավորությունից
Պատկեր:uppercut1.jpg| Ապերկոտը ոտքով հարձակման ժամանակ
Պատկեր:uppercut4.jpg| Ապերկոտը անհաջող ուղիղ հարվածի ժամանակ


Ապերկոտը օգտագործվում է նաև այլ մարտարվեստներում՝ ձեռնամարտ, քիքբոքսինգ, մուայ-թայ և այլն։

## Ծանոթագրություններ

## Արտաքին հղումներ
* Ամենամանրամասն հոդվածն ապերկոտի մասին
* Ապերկոտի նկարագրությունը
* 
*  Ապերկոտի նկարագրությունը 

Կատեգորիա:Բռնցքամարտ
Կատեգորիա:Սպորտային եզրույթներ
Թիմ Բորովսկի

**Թիմ Բորովսկի** (գերմ.` Tim Borowski, ), գերմանացի նախկին ֆուտբոլիստ, կիսապաշտպան։ Ներկայումս «Վերդեր II»-ի սպորտային տնօրենն է։

Իր 12-ամյա ֆուտբոլային կարիերայի 11 տարիները ֆուտբոլիստը անցկացրել է «Վերդեր Բրեմեն»-ի կազմում։ Բունդեսլիգայի շրջանակներում մասնակցել է 236 հանդիպման և դարձել է 32 գոլի հեղինակ, ինչպես նաև նվաճել է 3 տիտղոս։

Գերմանիայի ազգային հավաքականի կազմում ֆուտբոլիստը մասնակցել է ԱԱ 2006-ին և Եվրո 2008-ին։ Հավաքականի կազմում անցկացրել է 33 հանդիպում։

## Ակումբային կարիերա
### «Վերդեր Բրեմեն»
Բորովսկին իր ֆուտբոլային կարիերան սկսել է «Վերդեր Բրեմեն»-ի կազմում։ 16 տարեկան հասակում միացել է ակումբի երիտասարդական թիմին։ Նա երիտասարդական թիմի կազմում անցկացրել է 2 մրցաշրջան։

Թիմի հիմնական կազմում ֆուտբոլիստը իր դեբյուտը նշել է 2000 թվականի օգոստոսի 26-ին` Գերմանիայի գավաթի խաղարկության շրջանակներում կայացած «Վոլֆսբուրգ»-ի դեմ խաղում, որն ավարտվել է 0-1 հաշվով` ի օգուտ «Վոլֆսբուրգ»-ի։

2003-04 մրցաշրջանի ընթացքում Բորովսկին մասնակցել է 25 հանդիպման և դարձել է 1 գոլի հեղինակ։ 2005-06 մրցաշրջանի ընթացքում Թիմը դարձել է 11 գոլային փոխանցման հեղինակ։ Այդ մրցաշրջանում նա օգնել է իր թիմին Չեմպիոնների լիգայի խմբային փուլում գրավել 2-րդ տեղը։

### «Բավարիա»
2008 թվականի ամռանը ազատ գործակալի կարգավիճակով Թիմ Բորովսկին տեղափոխվել է «Բավարիա»։ Թիմի կազմում անցկացրել է մեկ մրցաշրջան, որի ընթացքում մասնակցել է 35 հանդիպման, բայց ոչ մի անգամ չի հայտնվել մեկնարկային կազմում։

### Վերադարձ «Վերդեր»
2009 թվականի հուլիսի 22-ին Բորովսկին վերադարձել է «Վերդեր»։ Նա թիմի հետ կնքել է 3 տարվա պայմանագիր։ 2011-12 մրցաշրջանի վերջում` 32 տարեկան հասակումը Բորովսկին հայտարարեց ֆուտբոլային կարիերան ավարտելու մասին։

2015 թվականին Թիմ Բորովսկին նշենակվել է «Վերդեր II»-ի սպորտային տնօրեն։

## Միջազգային կարիերա
Գերմանիայի ազգային հավաքականի կազմում Բորովսկին իր դեբյուտը նշել է 2002 թվականի օգոստոսի 21-ին` Սոֆիայում կայացած Բուլղարիայի հավաքականի դեմ խաղում։

Նա ընդգգրկվել է ԱԱ 2006-ին մասնակցող ֆուտբոլիստների շարքում։ Նա իր առաջին հանդիպումը անցկացրել է մրցաշարի բացման խաղում` փոխարինման դուրս գալով Կոստա Ռիկայի հավաքականի դեմ խաղում։

Հավաքականյի կազմում թիմ Բորովսկին մասնակցել է նաև Եվրո 2008-ին։

## Ձեռքբերումներ
### Ակումբային
* Բունդեսլիգայի չեմպիոն - 2003-04
* Գերմանիայի գավաթակիր - 2003-04
* Գերմանիայի լիգայի գավաթակիր - 2006

### Միջազգային
* Եվրոպայի առաջնության փոխչեմպիոն - 2008
* Աշխարհի առաջնության բրոնզե մեդալակիր - 2006
* Կոնֆեդերացիաների գավաթի բրոնզե մեդալակիր - 2009

## Ծանոթագրություններ

## Արտաքին հղումներ
* 
* 

Կատեգորիա:Բավարիա Մյունխենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլային մարզիչներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Անժելիկա Տեր-Դավիդյանց

**Անժելիկա Ավետիսի Տեր-Դավիդյանց** (), խորհրդային կինոյի և թատրոնի դերասանուհի։

## Կենսագրություն
Անժելիկա Տեր-Դավիդյանցը ծնվել է 1964 թվականի հոկտեմբերի 25-ին։ 1986 թվականին ավարտել է Ռուսաստանի թատերական արվեստի համալսարանը՝ դերասանական վարպետություն մասնագիտությամբ, Վ․ Նենաշևի դասարանը։

1988 թվականից աշխատում է Հյուսիսային Օսիայի ռուսական դրամատիկական թատրոնում։ Բեմական խոսք է դասավանդում Հյուսիսային Օսիայի Կ․ Խետագուրովի անվան պետական համալսարանի թատերական ֆակուլտետում։

## Դերերը թատրոնում

## Ֆիլմագրություն

## Ծանոթագրություններ

Կատեգորիա:Թատրոնի դերասանուհիներ
Կատեգորիա:Խորհրդային դերասանուհիներ
Կատեգորիա:Հայ կինոդերասաններ
Կատեգորիա:Ռուսաստանի թատերական արվեստի ինստիտուտի շրջանավարտներ
Հուկ (բռնցքամարտ)

**Հուկ** (), դասական հարված ավանդական բռնցքամարտում։ «Հուկ» բառը անգլերենից թարգմանաբար նշանակում է «կեռիկ», որը համընկնում ռուսական անվան հետ։ Այնուամենայնիվ, ներկայումս անգլերեն տարբերակը ավելի լայն տարածում ունի։
Հուկը բռնցքամարտում|thumb|250px


Image:crochet5.jpg|
Image:crochet2.jpg|
Image:crochet1.jpg|


Հուկը կողային հարված է։ Այն հասցվում է արմունկում ծալված թևով միջին և մոտ հեռավորությունների վրա։ Սովորաբար հարվածը հիմնականում հասցվում է ծնոտին, բայց կարող է նաև հարվածներ հասցվել իրանին․ հատկապես լյարդի վրա։ Այն կիրառվում է ինչպես առջևի այնպես էլ հետևի ձեռքերով։

Հուկը շատ վտանգավոր նոկաուտային հարված է։ Այն չի պահանջում ճոճ, կիրառվում է մոտ հեռավորության վրա, և խցանման ռոտացիայի շնորհիվ չափազանց հզոր է։ Եթե մարդը աջլիկ է ապա նա հիմնականում հուկը պետք է հարվածի ձախ ձեռքով, որպեսզի ավելի մեծ վտանգ հասցնի հակառակորդին։

## Տես նաև
* Ապերկոտ
* Քրոս (բռնցքամարտ)
* Ջեբ

## Ծանոթագրություններ

## Արտաքին հղումներ
* Виды ударов в боксе на сайте Физтех. Ру 
* 
* Элементы бокса. Удары. 
* Применение свинга в бою
* https://www.youtube.com/watch?v=0SrRNCbUKQY

Կատեգորիա:Բռնցքամարտ
Մեխելեն

**Մեխելեն** (, ), քաղաք և մունիցիպալիտետ Բելգիայի Անտվերպեն նահանգում։ Բացի բուն քաղաքի կազմից, նրա կազմի մեջ են մտնում նաև համայնքի ավաններ՝ Հեֆֆեն (Heffen), Հոմբեկ (Hombeek), Լեստ (Leest), Մեյզեն (Muizen) և Վալեմ (Walem)։ Համայնքի ընդհանուր բնակչությունը կազմում է 80 176 բնակիչ, մակերեսը - 65,19 կմ (2008 թվականի դրությամբ)։ Մեխելենը գտնվում է Դեյլե գետի վրա։

## Տեղագրություն
Պատմականորեն Մեխելենը եղել է ճահճուտ տեղանքում։ Դրա մասին վկայող շատ փողոցներ ու թաղամասեր կան որոնք կրում են հենց այդ ճահճուտ տեղանքի հիշողությունները։

Տասնվեցերորդ դարում Մեխելենում կար տասներեք կղզիներ և երեք կամուրջներ։

## Պատմություն
Առաջին բնակավայրը Մեխելենում եղել է դեռ հին ժամանակներից։ III-IV դարերում Մեխելենի տեղում ապրել են գերմանական հեթանոսական ցեղեր, որոնք հետագայում դարձի են եկել դեպի քրիստոնեություն։ Քաղաքի մասին առաջին հիշատակումը եղել է 1008 թվականին։

XVI դարի առաջին կեսին բարձր էր Մեխելենի քաղաքական դերը։ Այս ընթացքում Մեխելենը նույնիսկ եղել է Իսպանական Նիդեռլանդների մայրաքաղաք։

Սակայն, սկսած XV դարից, քաղաք դերը սկսել է նվազել։ Այնուամենայնիվ, մեծ է եղել քաղաքի դերը կրոնական ոլորտում։ Այսպես, 1559 թվականին Մեխելենը թեմի կենտրոն էր, բայց 1961 թվականից նա կիսում է իր տիտղոսը Բրյուսելի հետ (այսպիսով, թեմը ունի երկու կենտրոն)։

XIX դարում սկսեց զարգանալ քաղաքի արդյունաբերությունը։ 1835 թվականին բացվեց Մեխելեն-Բրյուսել երկաթուղին։ Սա եղել է Բելգիայի առաջին երկաթուղին։ Մի քանի տարի անց կառուցվել է նաև Բելգիայի երկրորդ երկաթուղին Մեխելեն-Դենդերմոնդ-Գենտ։

thumb|300px|right

## Թանգարաններ
Մեխելենում կան բազմաթիվ թանգարններ։ Այստեղ ներկայացված են ամենահայտնիները
* Բրյուսելի դարպասի թանգարան (Stedelijk Museum Brusselpoort)
* Խաղալիքների թանգարան (Speelgoedmuseum))
* Երկաթուղային թանգարան (Spoorwegmuseum De Mijlpaal vzw)
* Հնագիտական թանգարան (Archeologisch Museum)
* Գարեջրատուն-թանգարան «Het Anker»

## Հայտնի բնակիչներ
* Յակոբ վան դեր Հեյդեն (1572-1645) – հրատարակիչ, քանդակագործ և նկարիչ
* Սթիվեն Դեֆուր (ծնված 1988) - բելգիացի ֆուտբոլիստ, "Պորտուի"-ի կիսապաշտպան, Բելգիայի լավագույն ֆուտբոլիստ 
* Աննե Թերեզա Դե Կերսմագեն (ծնված 1960) - նշանավոր բելգիացի պարուհի և բալետմայստեր, ժամանակակից պարի խոշորագույն գործիչ 
* Ժեզեֆ Վան Լերիուս (1823-1876) - բելգիացի նկարիչ
* Պետեր Ֆրանսհոյս (1606-1654) - բելգիացի նկարիչ
* Ջեան-Բապտիստե Յանսսենս (1889-1964) - գեներալ

## Ծանոթագրություններ

## Արտաքին հղումներ
* Քաղաքի բնօրինակ կայքը
* Քաղաքի ուղեցույց (ռուսերեն)

Կատեգորիա:Բելգիայի բնակավայրեր
Կատեգորիա:Բելգիայի քաղաքներ
Արթուր Դիլանյան

**Արթուր Աշոտի Դիլանյան** (), խորհրդային և հայկական կինոյի ու թատրոնի դերասան, ռեժիսոր։

## Կենսագրություն
Արթուր Դիլանյանը ծնվել է 1961 թվականի սեպտեմբերի 9-ին։ 1988 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի դերասանական ֆակուլտետը՝ Արմեն Ջիգարխանյանի արվեստանոցը։

2002 թվականի ապրիլից 2003 թվականի հունիսը եղել է Մոսկվայի ITR հեռուստաալիքի «Գովազդ և արտադրություն» բաժնի ղեկավարը։ 2003-2004 թվականներին ղեկավարել է Միր ԱՊՀ երկրների միջպետական հեռուստառադիոընկերության ստեղծագործական բաժինը։

2004 թվականից՝ Մոսկվայի հայկական թատրոնի դերասան և ռեժիսոր։

## Դերերը թատրոնում

## Ֆիլմագրություն

## Ծանոթագրություններ

Կատեգորիա:Խորհրդային դերասաններ
Կատեգորիա:Հայ դերասաններ
Կատեգորիա:Հայ կինոդերասաններ
Կատեգորիա:Հայ ռեժիսորներ
Կատեգորիա:ՎԳԻԿ-ի շրջանավարտներ
Ապերկոտ Հիտլերի համար

**Ապերկոտ Հիտլերի համար,** ռազմա-պատմական դրամա, որը հիմնված է իրական դեպքերի վրա, որոնք կատարվում են Հայրենական Մեծ պատերազմի ժամանակ։ Ֆիլմում պատմվում է, խորհրդային հետախույզ և մարզիկ Իգոր Միկլաշևսկոի ճակատագրի մասին։

## Սյուժետ
Երիտասարդ, մեծ հույսեր ներշնչող բռնցքամարտիկ Իգոր ՄԻկլաշեվսկի ընկնում է ՆԳԺԿ մշակում և ստանում է գաղտնի առաջադրանք։ Նա պետք է դասալիք-բեկվածի տեսքի տակ հասներ գերմանացիներին, վաստակեր վստահություն և իրականացնել դիվերսիա, Հիտլերի սպանության նպատակով։ Առաջադրանքի համար նրան պետք է դառնալ Շտանդեերթֆյուրեր և արկադային խաղացող Վալտեր Շլոսի անձնական գլադիատորը։ Շնորհիվ իր սիրելի ծագումով ռուս ֆրանսուհի Անաստասիա Շուվալովոյի, որը հանդիսանում է կամավոր, նա գտնում է օգնականների։ Իգորը, հանդիսանալով Բլուտմենտալ-Տամարինայի եղբորորդին, մոտենում է Նացիստական Գերմանիայի բարձրագույն հասարակությանը։ Միաժամանակ նա կերտում է խելակորույս կարիերա բռնցքամարտում։ Երբ իր առաքելությունը գրեթե հաջողվել էր, Հիտլերի մահափորձից պահ առաջ գործողությունը կասեցնում են. Ի Ստալինի խորհուրդը որոշում են, որ Հիտլերի սպանությունը կհամախմբի դաշնակից երկրներին։ Իգորը կորցնում է իր շատ ընկերներին, այդ թվում իր սիրելիին, բայց դուրս է գալիս հաղթող։

## Դերերում
* Անտոն Մոմուտ
* Պոլինա Տոլստուն
* Անդրեյ Լեվին
* Տատյանա Ապտիկեևա
* Նատալյա Վիսաչանսկայա
* Միխայիլ Սմիրնովը
* Դմիտրի Սուտուրին
* Ալեքսեյ Էյբեժենկո
* Դմիտրի Լեբեդևը
* Սերգեյ Բարկովսկի
* Ալեքսանդր Բոլշակով
* Իգոր Չերնևիչ
* Արթուր Խարիտենկո
* Անաստասիա Բարաշկովա

## Ծանոթագրություններ

## Արտաքին հղումներ
*  

Կատեգորիա:2016 ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Անաստասիա Շիրշինա

**Անաստասիա Օլեգի Շիրշինա** (, ), ռուսական թատրոնի ու կինոյի դերասանուհի։

## Կենսագրություն
Անաստասիա Շիչշինան ծնվել է 1982 թվականի դեկտեմբերի 20-ին։ 2006 թվականին ավարտել է Սանկտ Պետերբուրգի բեմարվեստի ռուսական պետական ինստիտուտը։ 2007 թվականից՝ Լիտեյնիի պետական դրամատիկական թատրոնի դերասանուհի։

## Դերերը թատրոնում

## Ֆիլմագրություն

## Ծանոթագրություններ

Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
1954 թվականը գրականության մեջ

## Մրցանակներ
### Միջազգային
* Գրականության Նոբելյան մրցանակ — Էռնեստ Միլլեր Հեմինգուեյ, ամերիկյան գրող, «պատմողական վարպետության համար, որը ևս մեկ անգամ դրսևորվել է «Ծերունին և ծովը» վիպակում, և ազդեցության համար, որը նա թողնում է ժամանակակից ոճով»։
### Մեծ Բրիտանիա
* Սոմերսեթ Մոեմի մրցանակ - Դորիս Լեսինգ
### Իսրայել
Իսրայելի պետական մրցանակ իվրիտով գրականության համար.
* Շմուել Ագնոն
* Դավիդ Շիմոնի։
### ԱՄՆ
* Պուլիցերյան մրցանակ ամերիկացի գրողների գեղարվեստական ստեղծագործության անվանակարգում չի տրվել։
* Պուլիցերյան մրցանակ թատրոնի համար դրամատիկական ստեղծագործության անվանակարգում - Ջոն Պատրիկ, «Օգոստոսյան լուսնի թեյատունը»։
* Պուլիցերյան մրցանակ պոեզիայի անվանակարգում - Թեոդոր Ռետկե, «Զարթոնք» հավաքածու։

### Ֆրանսիա
* Գոնկուրյան մրցանակ - Սիմոնա դը Բովուար, «Մանդարիններ»,
* Ռենոդո մրցանակ - Jean Reverzy, Le Passage,
* Ֆեմինա մրցանակ - Գաբրիել Վերալդի, La Machine humaine,
* Ֆենեոնա մրցանակ - Լյուսեն Ֆլյորի և Ալբեր Մեմի։

## Գրքեր
* «Մարտին Զադեկա։ Երազահան», Ալեքսեյ Ռեմիզովի գիրքը։
* «Իրերի հրդեհ. Երազներ և նախաերազ», Ալեքսեյ Ռեմիզովի գիրքը։
### Վեպեր
* «Մատանիների տիրակալը», Ջոն Ռոնալդ Ռուել Թոլքինի վեպ,
* «Ապրելու ժամանակը և մեռնելու ժամանակը», Էրիխ Մարիա Ռեմարկի վեպ, 
* «Ապրիր և թող մյուսներին մեռնել», Յան Ֆլեմինգի վեպ, 
* «Վարպետները», Ալեքսանդր Վոլովի վեպ, 
* «Մեռյալների աշխարհից», Պիեռ Բուալոյի և Թոմ Նարսեժակի վեպ, 
* «Որոնողները», Դանիիլ Գրանինի վեպ, 
* «Օ պատմություն», Դոմինիկ Օրիի վեպ, որը հրատարակվել է Պոլինա Ռեաժ կեղծանունով,
* «Ձին և իր տղան», Քլայվ Սթեյփլս Լյուիսի վեպ, 
* «Մեյձին», Յասունարի Կավաբատայի վեպ,
* «Ճանճերի տերը», Վիլյամ Գոլդինգի վեպ, 
* «Թռչնի բույն», Շիրլի Ջեքսոնի վեպ, 
* «Մարզադաշտ», Վադիմ Սոբկոյի վեպ,
* «Ես լեգենդ եմ», Ռիչարդ Մեթսոնի վեպ։
### Վիպակ
* «Բարև, թախիծ», Ֆրանսուազ Սագանի վիպակ։
### Փոքր արձակ
* «Ակադեմիա», Ռոբերտ Շեկլիի պատմվածք,
* «Ճակատամարտ», Ռոբերտ Շեկլիի պատմվածք,
* «Հաշվապահ», Ռոբերտ Շեկլիի պատմվածք,
* «Որտեղ չի դիպել մարդու ոտքը», Ռոբերտ Շեկլիի պատմվածք,
* «Կաթի ֆուրգոնի երթը», Ռոբերտ Շեկլիի պատմվածք,
* «Մասնագետ», Ռոբերտ Շեկլիի պատմվածք։
### Պիես
* «Թափառումների տարիներ», Ալեքսեյ Արբուզովի պիես։
### Քնարերգություն
* «Գաղտնի կյանք» (), Ռոլֆ Յակոբսենի բանաստեղծական ժողովածու։
### Գրականագիտություն
* «Չեխով։ Կենսագրություն», Բորիս Զայցևի գիրք։

## Ծնվել են
* Ապրիլի 14 - Բրյուս Սթերլինգ, ամերիկացի ֆանտաստ գրող, լրագրող և գրականագետ, կիբերփանկի առաջատարներից մեկը,
* հուլիսի 26 - Լոուրենս Ուոթ-Էվանս, ամերիկացի ֆանտաստ գրող,
* նոյեմբերի 22 - Յուրի Պոլյակով, խորհրդային ռուս գրող, 
* դեկտեմբերի 4 - Պալ Զավադա, սլովակյան ծագմամբ հունգարացի սոցիոլոգ և գրող։

## Մահացել են
* Հունվարի 16 - Միխայիլ Պրիշվին, խորհրդային ռուս գրող (ծնվել է 1873 թվականին),
* օգոստոսի 29 - Ալեքսանդրե Աբաշելի, վրացի բանաստեղծ և ֆանտաստ գրող (ծնվել է 1884 թվականին)։

## Պատկերասրահ

Պատկեր:Ernest Hemingway 1950 w.jpg|Էռնեստ Հեմինգուեյ
Պատկեր:Doris Lessing 3.jpg|Դորիս Լեսինգ
Պատկեր:Simone de Beauvoir.jpg|Սիմոնա դը Բովուար
Պատկեր:Erich Maria Remarque1.jpg|Էրիխ Մարիա Ռեմարկ
Պատկեր:Robert Sheckley in the mid-1990s.jpeg|Ռոբերտ Շեկլի


## Ծանոթագրություններ

Կատեգորիա:1954 գրքեր
Թերեզա Ժամհարյան-Լաչինի

**Թերեզա Սուրիկի Ժամհարյան-Լաչինի** (), հայկական թատրոնի ու կինոյի դերասանուհի։

## Կենսագրություն
Թերեզա Ժամհարյան-Լաչինին ծնվել է 1964 թվականի հունիսի 20-ին։ Սովորել է երաժշտական դպրոցում։ Ավարտել է Վրաստանի Շ․ Ռուսթավելու անվան պետական թատերական ինստիտուտը։

Աշխատել է Թբիլիսիի Պ․ Ադամյանի անվան հայկական պետական դրամատիկական թատրոնում։ 2016 թվականից՝ Մոսկվայի «Գավիթ» թատրոնի դերասանուհի։

## Դերերը թատրոնում

## Ֆիլմագրություն

## Ծանոթագրություններ

Կատեգորիա:Թատրոնի հայ դերասաններ
Կատեգորիա:Հայ դերասանուհիներ
Կատեգորիա:Հայ կինոդերասաններ
GBoard

**GBoard**, Android-ի և iOS-ի ղեկավարման տակ գտնվող սարքերի համար Google-ի կողմից ստեղծված էկրանային ստեղնաշար։ Ի սկզբանե այն թողարկվել է iOS-ի համար, իսկ հետո՝ Android-ի։

GBoard-ը ներառում է չընդհատվող ներմուծում, Google-ի որոնում, որն ներառում է պատասխանների հանձնում և նախագուշակում, էմոջիների ու GIF-պատկերների հեշտ որոնում և փոխանակում, մութ ետնաշերտի ընտրության կամ որպես ետնաշերտ սեփական պատկերի տեղադրման հնարավորություն, ձայնային թելադրանք։ iOS-ում թողարկման պահին ստեղնաշարը «գիտեր» միայն անգլերեն, իսկ մնացած լեզուները ավելացվել են հետագա թարմացումներում։ Իսկ Android-ի տարբերակի թողարկման պահին աջակցվում էր ավելի քան 100 լեզու:

## Պատմություն
GBoard-ը iOS-ում թողարկվել է 2016 թվականի մայիսին, իսկ հետո՝ նույն թվականի դեկտեմբերին, այն, արդեն ստեղծված Google Keyboard հավելվածի համար մեծ թարմացման տեսքով, թողարկվել է Android-ի համար։

## Առավելություններ
Թողարկման պահին GBoard-ը ներառել է Google Search, շարունակական ներմուծում, GIF-պատկերների և էմոջիների հեշտ որոնում և փոխանակում, մտավոր ներմուծման շարժիչ, որը կանխագուշակում է՝ ինչ է գրվելու այնուհետև և շատ լեզուների աջակցում։ iOS-ում թողարկման պահին ստեղնաշարը «գիտեր» միայն անգլերեն, իսկ արդեն Android-տարբերակի թողարկման ժամանակ աջակցվում էր ավելի քան 100 լեզու։

2016 թվականի օգոստոսյան թարմացման մեջ iOS-ի հավելվածում ավելացվել են ֆրանսերեն, գերմաներեն, իտալերեն, պորտուգալերեն և իսպաներեն լեզուները, ինչպես նաև ավելացվել է ֆունկցիա, որը թույլ է տալիս գրածի իմաստին մոտ էմոջի տեղադրել։ Ավելացվել է մութ ետնաշերտի ընտրության և որպես ետնաշերտ սեփական պատկերը օգտագործելու հնարավորություն։

2017 թվականի փետրվարյան թարմացման մեջ iOS-ի հավելվածում ավելացվել է խորվաթերեն, չեխերեն, դանիերեն, հոլանդերեն, ֆիններեն, հունարեն, լեհերեն, ռումիներեն, շվեդերեն, կատալոներեն, հունգարերեն, մալայերեն, ռուսերեն, իսպաներեն և թուրքերեն լեզուների, ինչպես նաև ձայնային ներմուծման աջակցում։

Ապրիլյան թարմացման մեջ Google-ը աջակցվող հնդկերեն բարբառների թիվը 11-ից դարձրել է 22։

Հունիսյան թարմացման մեջ Android-ի համար ավելացվել է նկարված էմոջիների ճանաչման և հետագա արտահայտությունների կանխագուշակման հնարավորություն։

## Ընկալում
The Wall Street Journal-ից Նեյտան Օլիվարեզ-Ջայլսը գնահատել է ստեղնաշարը, մասնավորապես ինտեգրված Google Search-ը։ Սակայն նա նշել է, որ տվյալ պահին այն չի աջակցում կողմնակի հավելվածների հետ ինտեգրումը։ Դա նշանակում է, որ «գնել «Կապիտան Ամերիկա» ֆիլմի տոմսեր»-ի նման հարցումները իրան վերահասցեավորել են դեպի վեբ-դիտարկեչ, այլ ոչ թե հեռախոսում տեղադրված կինոթատրոնի հավելված։ Նաև նա գովել է մտավոր ներմուծման շարժիչը։ Նաը նա իմացել է նրա մասին, որ GBoard-ը «խելացի կերպով զուգադրում է էմոջիները բառերի հետ»։ Նաև նա նշել է ստեղների չափսի փոփոխության և մեկ ձեռքով կառավարման հնարավորության բացակայությունը, սակայն տվյալ պահին այդ երկու ֆունկցիաները առկա են GBoard-ում։ «Եթե դուք ուզում եք զանազանակերպել ստեղնաշարը, ապա GBoard-ը ձեր համար չէ»՝ այդպես է գրել նա։

## Ծանոթագրություններ

## Արտաքին հղումներ
* Gboard-ը Google Play-ում
* Gboard-ը iTunes-ում

Կատեգորիա:Անդրոիդի ծրագրային ապահովում
Կատեգորիա:Գուգլ
CDE

**Common Desktop Environment (CDE)**, աշխատանքային սեղանի միջավայր, հիմնված է Motif-ի վրա, հիմնականում կիրառվում է Յունիքս, OpenVMS օպերացիոն համակարգերում։

CDE -ն աշխատում է The Open Group, Hewlett-Packard, IBM, Novell և Sun Microsystems ընկերությունների հետ համատեղ և հիմնված է VUE (Visual User Environment)-ի վրա։

Մինչև 2000 թ. CDE-ն համարվում էր UNIX համակարգի կառուցողական ստանդարտ, սակայն աշխատանքային սեղանի ինտերֆեյսի համար ավելի հարմար և հեշտ միջոց հանդիսացան KDE և GNOME ազատ ծրագրավորյին ապահովման համակարգերը, որոնք ունեցան շատ մեծ կիրառություններ ծրագրավորողների շրջանում, քան  UNIX- համակարգն ուներ։ 2001 թ  UNIX վաճառողներն, օրինակ՝ Hewlett-Packard (HP-UX) և Sun Microsystems (Solaris) ընկերությունները, հայտարարեցին, որ ժամանակի ընթացքում նրանք  իրենց ծրագրերում CDE-ն կփոխարինեն   GNOME-ով։
Solaris 10 օպերացիոն համակարգը Sun Microsystems-ից միացնում է ինչպես CDE, այնպես էլ  GNOME Java Desktop System: Սակայն Sun-ը չէր պլանավորել  CDE-ն միացնել OpenSolaris-ին։ 2012 թ. օգոստոսի 6-ին CDE աղբյուրի կոդը հրատարակվել է SourceForge.net՝ GNU LGPL արտոնագրով։

### CDE սպասարկող համակարգեր
[thumb|[HP 9000 C360 , *[[dtlogin]]*]]
[thumb|[HP 9000, 735  HP-UX, CDE]]
[thumb|[HP 9000, B180L  HP-UX CDE]]

* IBM AIX
* Digital UNIX
* HP-UX
* IRIX IRIX Interactive Desktop
* OpenVMS
* Solaris
* Tru64 UNIX
* UnixWare
* UXP/DS
* Red Hat Linux և Xi Graphics

## Տես նաև
* OpenWindows

## Ծանոթագրություններ

## Արտաքին հղումներ
* Open Group — CDE
* CDE для AIX
* CDE для Solaris
* Проект CDE на SourceForge.net

Կատեգորիա:Յունիքս
Նիկոլայ Տարասով

**Նիկոլայ Լազարևիչ Տարասով** (, իրական անունը` **Նիկողայոս Ղազարոսի Թորոսյան**, ), հայազգի ռուսական մեծահարուստ, մեկենաս, նավթարդյունահանող։

## Կենսագրություն
Նիկոլայ Տարասովը սերում էր արմավիրցի հայ առևտրականների ընտանիքից։ Հիմնականում նա իր եկամուտն ստանում էր բազմաթիվ բաժնետիրական ընկերություններից ստացվող կապիտալներից։ Ունեցվածքն ստացել էր հոր թողած ժառանգությունից։ Չնայած երիտասարդ տարիքին, Նիկոլայ Տարասովն ուներ բարերարի համբավ, իսկ նեղ շրջանակներում ուներ նաև պճնամոլի և կնամոլի անուն։

1906 թվականին, ժառանգությունն ստանալուն պես, գումար է տրամադրել Վլադիմիր Նեմիրովիչ-Դանչենկոյին, երբ Մոսկվայի գեղարվեստական թատրոնի խումբը Գերմանիայում հյուրախաղերով հանդես գալու ընթացքում հայտնվել էր ծանր կացության մեջ։ Այդպես Տարասովը դարձավ նշված թատրոնի բաժնետերն ու տնօրինության անդամը։ Նա հովանավորում էր շատ դերասանուհիների` այդ թվում Ալիսա Կոոնենին։ 1908 թվականին իր ընկերոջ` Նիկիտա Բալիևի հետ միասին, Նիկոլայ Տարասովն հիմնադրել է «Չղջիկ» («Летучая мышь») կաբարե-թատրոնը։

## Մահը
Նիկոլայ Տարասովի կյանքն իր ողբերգական ավարտին է հասել «սիրային եռանկյունու» պատճառով։ Նրա նախկին սիրուհին` դերասանուհի Օլգա Գրիբովան (մագնատ Նիկոլայ Գրիբովի կինն էր), Նիկոլայ Տարասովից գումար է խնդրել իր սիրեկանի` ռուսական բանակի յունկեր Նիկոլայ Ժուրավլյովի համար, ով տանուլ էր տվել թղթախաղում։ Նիկոլայ Տարասովը մերժել է Օլգային, որի պատճառով յունկերը ինքնասպան էր եղել։ Հաջորդ օրը Օլգան նույնպես ինքնասպանության փորձ էր կատարել և մահացել էր հիվանդանոցում։ Այդ դեպքի երրորդ օրը, Տարասովը թերթերից իմանալով կատարվածի մասին, նույնպես ինքնասպան է եղել։ Լուրեր էին պտտվում, թե իբր Օլգա Գրիբովայի ընկերուհին դագաղ էր պատվիրել և ծաղկեպսակի հետ միասին ուղարկել Տարասովի հասցեով, երբ վերջինս դեռևս տեղյակ չէր Օլգայի մահվան մասին։ Իբր ծառան հայտնաբերել էր Տարասովի դին, իսկ հետո նաև ուղարկված դագաղը։

Նիկոլայ Տարասովի մահվան օրը Մոսկվայի գեղարվեստական թատրոնում դադարեցվել են ներկայացումները։ Նա թաղված է Մոսկվայի հայկական գերեզմանոցում։ Շիրմաքարը, որը ներկայացնում է Տարասովի ինքնասպանության պահը, ստեղծել է քանդակագործ Նիկոլայ Անդրեևը։ Տարասովի շիրիմը համարվում է Անդրեևի կողմից ստեղծված բոլոր գերեզմանաքարերից լավագույնը։ Ներկայումս այն պահպանվում է պետության կողմից` որպես պատմության և մշակույթի հուշարձան։

## Ծանոթագրություններ

Կատեգորիա:Ինքնասպաններ
Կատեգորիա:Հայ բարերարներ
Կատեգորիա:Հայ գործարարներ
Կատեգորիա:Մոսկվայի հայկական գերեզմանատանը թաղվածներ